Почетком октобра 1944, дивизија је била на простору Грделичка клисура, Врање, где је прво са бугарском Другом коњичком дивизијом, а затим са бугарском Првом партизанском дивизијом затварала правац од Врања према Нишу. Њене 25. и 27. бригада су 11. октобра, у борби са 122. ојачаним извиђачким батаљоном немачке Једанаесте дивизије ослободили Врање. Истовремено, остале снаге дивизије и делови бугарске Прве партизанске дивизије напале су Бело Поље и рудник Мачкатицу које су ослободили 12/13. октобра.